Zlatna leptirica

**Zlatna leptirica** je dvadeset četvrta epizoda sedme sezone Winx Cluba.

## Sažetak

Izvan Alfee, borba se između Trixice i vila iz škole nastavlja, Winxice koriste svoje Kamenje Uspomena kako bi se vratile u Alfeu u prošlost.

## Radnja

Epizoda počinje u Mini-svijetu Alfee, gdje Winxice moraju eliminirati tamnu magiju i restaurirati svjetlo. I Trixice su također u ovom Mini-svijetu. U međuvremenu u Alfei, Faragonda i drugi učitelji obučavaju učenice za bitku, a Daphne im govori da je pozvala pojačanje.

Trixice dolaze, a učenice iz Alfee, predvođene Roxy, počinju se boriti protiv vještica i vilinskih životinja. WizGiz se transformira u životinju, ali je poražen. Trixice pobjeđuju, no brod Crvene Fontane dolazi i pomoći će vilama. Daphne pozdravlja svojeg muža Thorena.

Specialisti skaču s broda na bojno polje, a Trixice apsorbiraju Brafiliusovu energiju kako bi dobile više snage. Trenutačno su Trixice jače nego ikad. U međuvremenu, u Mini-svijetu Alfee, svjetlo se u srcu Alfee gasi, a Bloom kaže da su prisiljene tražiti pomoć od ravnateljice Mavile iz prošlosti.

Winxice rabe svoje Kamenje Uspomena i putuju u prošlost. U prošlosti, Mavila se priprema učiniti čaroliju koja će izbrisati sjećanja vila na vilinske životinje u Alfei, kad se pojavljuju i Winxice. U međuvremenu stiže i mlada Faragonda.

Bloom upoznaje Faragondu s vilinskim životinjama Winxica, a Mavila kaže Faragondi da slijedi Winxice u Tajni vrt, a Winxice idu s Faragondom. U sadašnjosti, Specialisti se bore protiv Trixica, no Trixice su apsorbirale još više Brafiliusovih moći.

Trixice napadaju Specialiste i oni padaju, no ne prije nego ih spasi Daphne. Brafilius nenamjerno pokazuje svoj Kamen Uspomena, i govori Icy da tim kamenom može putovati u prošlost zajedno s drugim kamenjem Winxica. U prošlosti, Faragonda pokazuje Winxicama Tajni vrt.

Stella kaže Faragondi da ne mora biti stroga kad će biti ravnateljica, a Bloom joj kaže da ne smije ništa reći Faragondi o njezinoj budućnosti kao ravnateljica. Ona ju pokušava ušutkati, a Stella se srdi. U Tajnom vrtu Stella previše brblja. I Faragonda je još uvijek nespretna u prošlosti.

Faragonda kaže da nitko nikad nije vidio zlatnu leptiricu, no vjeruje da je u polju zlatnog cvijeća. Winxice se transformiraju u Tynix kako bi ušle u Mini-svijet cvijeta. U ovom Mini-svijetu, Winxice se susreću s nekim vrlo veselim životinjama. Flora pronalazi usnulu zlatnu leptiricu.

Odjednom se pojavljuju Trixice, a Winxice su iznenađene jer su u prošlosti, a Brafilius pokazuje svoj Kamen Uspomena, i onda Winxice otkrivaju da je pas Brafilius. Trixice napadaju Winxice svojim moćima. Bloom i Elas podižu leptiricu kako bi ju držale na sigurnom. No Bloom i leptirica padaju iz Elasove ruke zbog napada koji je bacila Icy, i time završava epizoda.

## Prvo pojavljivanje

* Zekobufi
* **Zlatna leptirica** (kao čahura)

## Likovi

* Bloom
* Stella
* Flora
* Musa
* Layla
* Tecna
* Roxy
* Daphne
* Sky
* Brandon
* Timmy
* Helio
* Nex
* Thoren
* Icy
* Stormy
* Darcy
* Elas
* Amarok
* Squonk
* Critty
* Shiny
* Flitter
* Kalshara
* Brafilius
* Faragonda
* Griselda
* WizGiz
* Palladium
* Mavila
* Francine
* Ahisa
* Alice
* Kimmy
* Amaryl
* Frostbite
* Occula
* Kemmy
* Zekobufi
* **Zlatna leptirica** (uspavana)

## Korištene čarolije

* Aura vrhovne moći — Trixice su ju iskoristile za zaštitu i za napad na Alfeu.
* Snaga vrhovne moći — Trixice su ju iskoristile protiv Specialistâ.
* Kupola oceana — Daphne ju je iskoristila kako bi spriječila Specialiste od pada.
* Tornado munja — Stormy ga je iskoristila protiv Winxica.

## Zanimljivosti

* Ovo je zadnje pojavljivanje ravnateljice Mavile.
* Ovo je zadnje pojavljivanje sekvence transformacije Tynix.
* Zlatna leptirica ima samo krila. Nedostaje kukac.

## Pogreške

* U jednoj sceni, Roxy se vidi s manjim krilima. I u jednom trenu njezina vilinska odjeća ne blista.